CELEX: 62021CN0103
Language: et
Date: 2021-02-18 00:00:00
Title: Kohtuasi C-103/21: Eelotsusetaotlus, mille on esitanud Halduskohus, Bolzano provintsi autonoomne osakond (Itaalia) 18. veebruaril 2021 – SG versus Bolzano autonoomne provints

7.6.2021   
            
            
               ET
            
            
               Euroopa Liidu Teataja
            
            
               C 217/20
            
         
      Eelotsusetaotlus, mille on esitanud Halduskohus, Bolzano provintsi autonoomne osakond (Itaalia) 18. veebruaril 2021 – SG versus Bolzano autonoomne provints
      (Kohtuasi C-103/21)
      (2021/C 217/30)
      Kohtumenetluse keel: saksa
      
         Eelotsusetaotluse esitanud kohus
      
      Halduskohus, Bolzano provintsi autonoomne osakond
      
         Põhikohtuasja pooled
      
      
         Kaebaja: SG
      
         Vastustaja: Bolzano autonoomne provints
      
         Eelotsuse küsimused
      
      
                  1.
               
               
                  Kas komisjoni 25. juuli 2012. aasta otsusega SA.32113 (2010/N) lubatud abi 80 % ulatuses väikeste hüdroelektrijaamade ehitamiseks, millega toota elektrienergiat taastuvenergia allikatest selliste Alpi kõrgmäestiku mägimajade ja kaitseonnide omatarbeks, mida ei ole võimalik ühendada elektrivõrku ilma kohase tehnilise ja rahalise kuluta, on 31. detsembril 2016 lõppenud?
               
            
                  2.
               
               
                  Kui vastus sellele küsimusele on jaatav:
               
            
                  2.1
               
               
                  Kas siis tuleb täiendavalt kontrollida, kas määruse (EL) 2015/1589 (1) artiklit 20 tuleb tõlgendada nii, et abi kuritarvitamise korral peab enne riigi ametiasutuste sekkumist tegema abi tagastamise otsuse komisjon?
               
            
                  2.2
               
               
                  Kas tuleb kontrollida, kas nimetatud abi on ELTL artikli 107 lõike 3 punkti c tähenduses kokkusobiv siseturuga, kuna selle eesmärk on teatud majanduspiirkondade arengu soodustamine, või võib see moonutada konkurentsi ja mõjutada liikmesriikide vahelist kaubandust?
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).